Hermann Schidorsky

Hermann Schidorsky (også omtalt som Herman Schidorsky)Hjeltnes, Guri (8. oktober 2012): «Mørke måneder høsten 1942» , Aftenbladet (født 13. oktober 1887 i Stockholm,Kommunal folketelling i Trondheim, oppslag 22. november 2015. død 13. november 1942 på FalstadVåre falne 1939-1945. Bind 4, s. 92. Oslo, Grøndahl, 1951.) var en norsk/svenskKomissar, Vera: På tross av alt. Julius Paltiel - norsk jøde i Auschwitz. Oslo, Aschehoug, 1995, s.34. urmakermester. Schidorsky var en av de omkring 20 jødene som ble drept i Norge og ikke drept etter deportasjon til konsentrasjonsleir i Polen

 Biografi 
 Bakgrunn 
Han hadde sin læretid hos urmaker Gustavson i Stockholm i fem år og tok svenneprøve der i 1912. Han arbeidet hos M. Savosnick i Trondheim fra 1913 til firmaet ble nedlagt, og siden i eget verksted.Norges håndverkere 2.

 Annen verdenskrig 
Han var internert i Falstad leir og syk blant annet av det harde slavearbeidet. Legen Leo Eitinger, som også var på Falstad på den tiden, ba om at Schidorsky og de andre syke skulle sendes til sykehuset på Levanger.43 nordmenn henrettet i Falstadskogen. Utgitt av Levanger kommune, 1995. Eitinger fikk kommandant Scharnschmidt til å gi de syke fri fra slavearbeidet. 

Da Gerhard Flesch inspiserte leiren lå de tre syke og svake (Schidorsky, Kalman Glick og Mauritz Abrahamsen som dessuten var nesten blind) i brakken. Flesch kommenterte da til assisterende kommandant Gneis: «Man lar jo ikke syke jøder ligge. Grav en grav der ute og alt er i orden!»Opprinnelig: «Man lasst doch keine kranke Juden liegen. Draussen ein Grab graben und alles in Ordnung!» Schidorsky ble sammen med Glick og Abrahamsen drept noen dager etter Flesch' besøk. 

Undersøkelser etter krigen (juni 1947) viste at Schidorsky og Glick var skutt i hodet, mens Abrahamsen var uten skuddmerker og det er uklart hvordan han ble drept. 

Under straffesaken mot Flesch etter krigen ble han spurt om hva som hadde skjedd med de tre, og Flesch hevdet at de ble sendt til Tyskland (saken gikk i 1946 før graven ble avdekket). Schidorskys kone Jenny Charlotte (f. Savosnick, 1882 i Karlstad) ble sendt fra Norge med «Gotenland» i februar 1943 og gasset i hjel ved ankomst Auschwitz.Bruland, Bjarte (2012): Øyenvitner. Lysaker: Dinamo forlag, s. 137. Schidorskys svenske slektninger fikk under krigen opplyst at han døde av blodforgiftning, senere endret til «skutt under fluktforsøk». I straffesaken mot Flesch mente lagmannsrettens mindretall at Flesch med sin kommentar til Gneist hadde medvirket til overlagt drap på Schidorsky og de to andre.Mendelsohn, Oscar: Jødenes historie i Norge gjennom 300 år. Bind 2. Universitetsforlaget, 1987.

Ifølge Yad Vashems database var sønnen Michael Schidorsky/Simby i Storbritannia under krigen og tjenestegjorde i RAF.http://db.yadvashem.org/names/nameDetails.html?itemId=1121642&language=en oppslag 23. november 2015. Michael Jose Schidorsky (født 1918 som Mikkael Josef ifølge folketellingen) er ført opp på listen over norsk personell i Little Norway.Omholt-Jensen, Edvard: Ole Reistad - the spirit of Little Norway. Oslo: Atheneum, 1986

 Referanser 

Kategori:Personer fra Trondheim kommune
Kategori:Personer fra Stockholm
Kategori:Nordmenn henrettet ved skyting
Kategori:Norske konsentrasjonsleirfanger under andre verdenskrig